SSF และ RMF เครื่องมือลงทุนพร้อมกับสิทธิประโยชน์ด้านภาษี
7 ตุลาคม 2564

SSF และ RMF เครื่องมือลงทุนพร้อมกับสิทธิประโยชน์ด้านภาษี
เมื่อเข้าใกล้ช่วงสิ้นปี 2564 หนึ่งในเรื่องสำคัญที่เราจะต้องให้ความสำคัญเป็นอันดับแรกๆ เลยคือเรื่อง “วิธีการลดหย่อนภาษี” เพราะว่าการที่เราสามารถประหยัดค่าใช้จ่ายในส่วนนี้ได้จะทำให้เรามีกระแสเงินสดในมือมากขึ้น ซึ่งเราจะสามารถนำกระแสเงินสดในส่วนนี้ไปลงทุนเพื่อให้เราบรรลุเป้าหมายทางการเงินด้านอื่นๆ ได้เร็วขึ้น (ไม่ว่าจะเป็นเงินแต่งงาน การศึกษาบุตร บ้านหลังใหม่)
หนึ่งในคำถามยอดฮิตคือ เรายอมเสียภาษีเพื่อนำเงินไปลงทุนในหุ้นหรือกองทุนรวมด้วยตนเองดีกว่าไหม? อย่างไรก็ดีเราอาจจะลืมนึกไปว่าทำไมถึงไม่เลือกที่จะลงทุนไปพร้อมๆ กับการประหยัดภาษีไปพร้อมๆ กัน
รู้จักกองทุน SSF
กองทุน SSF (Super Saving Funds) คือ กองทุนรวมเพื่อส่งเสริมการออมระยะยาว เพื่อให้ประชาชนมีการออมระยะยาวมากขึ้น และได้รับสิทธิประโยชน์ทางภาษีอย่างเต็มที่ โดยเน้นลดหย่อนแบบปีต่อปี ลงทุนปีไหน สามารถลดหย่อนได้ในปีนั้น (ระยะเวลาปี 2563 – 2567)
SSF ลงทุนในอะไรบ้าง: ลงทุนได้ทุกประเภทสินทรัพย์ทั้งไทยและต่างประเทศ
สิทธิประโยชน์ทางภาษีที่นักลงทุนควรรู้: นำมาใช้ลดหย่อนภาษีได้ 30% ของรายได้ที่ต้องเสียภาษีต่อปี สูงสุดไม่เกิน 200,000 บาท
ระยะเวลาถือครอง: 10 ปีขึ้นไป นับจากวันลงทุน
รู้จักกองทุน RMF
กองทุน RMF (Retirement Mutual Fund): “กองทุนรวมเพื่อการเลี้ยงชีพ ซึ่งเป็นกองทุนที่ส่งเสริมให้มีการออมเงินในระยะยาวเพื่อใช้จ่ายในยามเกษียณ
RMF ลงทุนในอะไรบ้าง: ปัจจุบันลงทุนได้ทุกประเภทสินทรัพย์ทั้งไทยและต่างประเทศ
สิทธิประโยชน์ทางภาษีที่นักลงทุนควรรู้: นำมาใช้ลดหย่อนภาษีได้ 30% ของรายได้ที่ต้องเสียภาษีต่อปี แต่หากรวม PVD, SSF, ประกันบำนาญ นำมาลดหย่อนภาษีได้ไม่เกิน 500,000 บาท
ระยะเวลาถือครอง: ต้องลงทุนอย่างน้อย 5 ปีต่อเนื่อง และอายุครบ 55 ปี
เงื่อนไขในการลงทุน SSF + RMF:
กองทุนประหยัดภาษีอย่าง SSF และ RMF ต้องนำมาคิดรวมกับกองทุนกลุ่มเกษียณ เช่น กองทุนบำนาญ กองทุน Provident Fund ที่มีเพดานนำมาใช้ลดหย่อนภาษีรวมไม่เกิน 500,000 บาท
สามารถปรับเปลี่ยนสินทรัพย์ เพื่อทำ Portfolio Rebalance ได้
ลูกค้า KS สนใจลงทุนในกองทุนรวม สอบถามข้อมูลได้ที่ผู้จัดการเงินทุนบุคคลของท่าน
เปิดพอร์ตกองทุนรวมกับ KS ลงทุนได้หลากหลายบลจ.
https://bit.ly/3rDwX70
KSecurities #KS #เปิดพอร์ต #Fund #SSF #RMF
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp